**Hülber László: Tendenciák a digitális eszközökkel segített tanulásban-tanításban**

A digitális eszközök állandó fejlődésük következményeként fokozatosan bővülő lehetőségeket kínálnak az oktatás területén is. Ez állandó szerepkör meghatározási feladatot teremt a téma szakértőinek. Az új technológiák megjelenése egyrészről dinamikusan jelöli ki a fejlődés lehetséges irányait, másrészről megfelelő, kutatásokkal igazolt didaktikai háttér nélkül nem meglepő, hogy a technológia fejlesztő hatása korántsem egyértelmű. Az előadás, az oktatás különböző formái esetén kívánja áttekinteni a digitális eszközök tanulásban, tanításban betöltött szerepének tendenciáit, a módszertani megalapozás lehetőségeit.